CELEX: 62018TN0544
Language: sk
Date: 2018-09-13 00:00:00
Title: Vec T-544/18: Žaloba podaná 13. septembra 2018 – ArcelorMittal Bremen/Komisia

5.11.2018   
            
            
               SK
            
            
               Úradný vestník Európskej únie
            
            
               C 399/52
            
         
      Žaloba podaná 13. septembra 2018 – ArcelorMittal Bremen/Komisia
      (Vec T-544/18)
      (2018/C 399/67)
      Jazyk konania: nemčina
      
         Účastníci konania
      
      
         Žalobkyňa: ArcelorMittal Bremen GmbH (Brémy, Nemecko) (v zastúpení: S. Altenschmidt a D. Jacob, Rechtsanwälte)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  podľa článku 265 ZFEÚ určil, že Komisia poručila článok 52 ods. 2 nariadenia Komisie (EÚ) č. 389/2013 (1) tým, že centrálnemu správcovi nenariadila, aby zohľadnil zmenu národnej alokačnej tabuľky pre zariadenie žalobkyne s EU-ID DE000000000000060 v EUTL oznámenú Spolkovou republikou Nemecko 8. februára 2018,
               
            
                  —
               
               
                  subsidiárne zrušil rozhodnutie Komisie z 31. augusta 2018 o výzve žalobkyne zo 14. mája 2018,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tento žalobný dôvod.
      Porušenie práva Únie
      Žalobkyňa tvrdí, že Komisia je povinná vydať rozhodnutie podľa článku 52 ods. 2 nariadenia č. 389/2013, pretože zmena národnej alokačnej tabuľky je v súlade s právom Únie.
      Ďalej sa uvádza, že historickú úroveň činnosti v súvislosti s produktom spekaná ruda podľa ustanovení rozhodnutia Komisie 2011/278/EÚ (2) treba určiť na základe váženého množstva spekanej rudy, ktoré sa zváži pri opustení zariadenia na spekanie.
      Žalobkyňa napokon zastáva názor, že spekanú rudu, ktorá sa po svojej výrobe v rámci prípravy závažky pri vysokej peci opätovne scedí a vloží do zariadenia na spekanie ako recyklačný materiál, nemožno odpočítať pri určovaní historickej úrovne činnosti zariadenia na spekanie.
      
         (1)  Nariadenie Komisie (EÚ) č. 389/2013 z 2. mája 2013, ktorým sa zriaďuje register Únie podľa smernice Európskeho parlamentu a Rady 2003/87/ES a rozhodnutí Európskeho parlamentu a Rady č. 280/2004/ES a č. 406/2009/ES a ktorým sa zrušujú nariadenia Komisie (EÚ) č. 920/2010 a č. 1193/2011 (Ú. v. EÚ L 122, 2013, s. 1).
      
         (2)  Rozhodnutie Komisie 2011/278/EÚ z 27. apríla 2011, ktorým sa ustanovujú prechodné pravidlá harmonizácie bezodplatného prideľovania emisných kvót podľa článku 10a smernice Európskeho parlamentu a Rady 2003/87/ES, platné v celej Únii [oznámené pod číslom K(2011) 2772] (Ú. v. ES L 130, 2011, s. 1).